open-index/open-wikipedia-markdown huggingface dataset:
Bagana

**Bagana** (, izrunā: ), agrāk **Pagana**, ir sena pilsēta Mjanmā, bijušās Paganas impērijas (no 9. līdz 13. gadsimtam) galvaspilsēta. Atrodas valsts vidienē Iravadi upes krastā. 2019. gadā Bagana tika iekļauta UNESCO Pasaules mantojuma sarakstā. 

## Vēsture
thumb|200px|left|Paganas impērijas karte (ap 1210).
Baganas dibināšanas gads nav zināms, tomēr Mjanmas hronikās apgalvots, ka tas noticis 2. gadsimtā. 849. gadā uzcelts pilsētas aizsargmūris. Pilsētas uzplaukums sākās ķēniņa Anavrata laikā pēc 1044. gada, kas ieviesa budismu kā valsts valdošo reliģiju. Paganas impērija kļuva par pirmo ievērojamo centralizēto valsti Mjanmas terotorijā, nomainot Pju pilsētvalstis. Šajā laikā Bagana ar platību 40&nbsp;km² bija viena no lielākajām pasaules pilsētām. Pamazām pilsētā uzcēla ap 10000 svētvietu, no kurām līdz mūsdienām dažādā pakāpē saglabājušās apmēram 2200.
 
1287. gadā Mongoļu impērijas un ķīniešu karaspēks ieņēma Paganas impēriju un nopostīja Baganas pilsētu. 

## Atsauces

## Ārējās saites
FK Vicebsk

***FK Vicebsk*** () ir Baltkrievijas futbola klubs no Vitebskas, kas spēlē Baltkrievijas augstākajā futbola līgā. Dibināts 1960. gadā.

## Sezonas

## Atsauces
2018. gada FIFA Pasaules kausa kvalifikācija — starpkonfederāciju izslēgšanas spēles

**[[2018. gada FIFA Pasaules kauss|2018. gada FIFA Pasaules kausa]] [[2018. gada FIFA Pasaules kausa kvalifikācija|kvalifikācijas]] starpkonfederāciju izslēgšanas spēlēs** tika noskaidrotas divas komandas, kas iekļuva Pasaules kausa finālturnīrā, kas 2018. gadā notika Krievijā. Spēles notika no 2017. gada 10. novembra līdz 15. novembrim.

## Formāts
Izslēgšanas spēlēm kvalificējās četras komandas — pa vienai no AFC, CONCACAF, CONMEBOL un OFC konfederācijām. Izloze, kurā tika noskaidrots, kuru konfederāciju izlases tiksies savā starpā, notika  Sanktpēterburgā.

Katra pāra uzvarētāji tika noskaidroti divu spēļu summā, aizvadot spēles savā un pretinieku laukumā.

## Komandas

## Spēles
### CONCACAF — AFC

|}

### OFC — CONMEBOL

|}

## Atsauces

## Ārējās saites
* PK kvalifikācija FIFA vietnē
Abū Naīms el Hādims

**Abū Naīms el Hādims** (, *Abū Naīm al-Khādim*; dzīvojis Vidusāzijā 9. gadsimta sākumā) bija arābu šatrandžas spēlētājs, mansubu komponists un vēstures gaitā zuduša šaha traktāta autors.

## Mansuba
Šī ir Abū Naima pazīstamākā mansuba. Tās popularitāti veicina dāmas un laidņu, kas šatrandžā pārvietojās pēc citiem likumiem, neesamība sākuma pozīcijā.  

: Risinājums:

: 1. Zg3–h5+ Th7xh5
: 2. Tg1xg6+ Kf6xg6
: 3. Te1–e6 mats.
"Viņš lepojās ar šo mansubu un pamatoti, no tās tagad visi mācās", raksta 11.—12. gadsimta tadžiku šahists Sadžizi Abulfaths.

"Īss, viena varianta, bet spilgts risinājums. Divi efektīgi balto spēcīgāko figūru upuri pie absolūti vienāda materiāla, lauciņa h5 bloķēšana ar melno torni, kas tur nonāk risinājuma gaitā, pareizs mats galdiņa vidū — tas viss padarīja mansubu par tā laika problēmistu etalonu." — F. Bondarenko. 

## Pozīcija no partijas
Šī ir pozīcija no kādas Abu Naima partijas:

Šatrandžā dažas figūras virzījās citādi kā mūsdienās: laidnis gāja (sita) pāri vienam lauciņam pa diagonāli un līdzīgi zirdziņam varēja pārlēkt pāri figūrām; dāma gājienus varēja izdarīt tikai uz blakus esošo diagonālo lauciņu. 

Ar efektīgu upuru palīdzību baltie mato 6 gājienos:
1. Txb5+! Txb5 (laidnis а6 kontrolē tikai lauciņus с4 un с8, bet ne b5) 2. Zе6+! Dxе6 3. Txc4+! Zxс4 (3. ... Lxс4 4.Zd3+ Kd5 5.е4#) 4. Zа4+ Kd5 5. е4+ Ке5 6. Df4#.

## Atsauces
KF Laçi

***KF Laçi*** ir Albānijas futbola klubs, kas spēlē Albānijas Superlīgā. Dibināts 1960. gadā. Kluba futbolisti ir divas reizes uzvarējuši Albānijas kausa izcīņā un vienreiz ieguvuši Albānijas superkausu.

## Sasniegumi
* **[[Albānijas kauss futbolā|Albānijas kauss]]**
** Kausa ieguvēji (2): 2012–13, 2014–15
** Finālisti (1): 2015–16
* **Albānijas superkauss**
** Kausa ieguvēji (1): 2015
** Finālisti (1): 2013
* **Albānijas Pirmā divīzija**
** Uzvarētāji (2): 2003–04, 2008–09

## Atsauces
Minskas "Krumkačy"

**Minskas futbola klubs "Krumkačy"** () ir 2011. gadā dibināts Baltkrievijas futbola klubs no valsts galvaspilsētas Minskas, kas spēlē Baltkrievijas Pirmajā līgā.
Brestas "Dinamo"

**Brestas "Dinamo"** jeb **Brestas "Dinama"** ir Baltkrievijas futbola klubs no Brestas, kurš spēlē Baltkrievijas augstākajā futbola līgā. Dibināts 1960. gadā. 2019. gadā pirmo reizi izcīnīja Baltkrievijas čempiontitulu.

## Sasniegumi
* **[[Baltkrievijas futbola čempionāta Augstākā līga|Baltkrievijas Augstākā līga]]**
** Čempioni (1): 2019
** Vicečempioni (0):
* **Baltkrievijas kauss**
** Kausa ieguvēji (3): 2006–07, 2016–17, 2017–18.
** Finālisti (1): 2019–20
* **Baltkrievijas superkauss**
** Kausa ieguvēji (6): 2018, 2019
** Finālisti (0):

## Sezonas

## Atsauces

## Ārējās saites
* Baltkrievijas futbola federacija
Plovdivas "Botev"

**Plovdivas "Botev"** ir Bulgārijas futbola klubs, kas spēlē Bulgārijas pirmajā līgā.

## Sasniegumi
* **Bulgārijas čempionāts**, pašlaik — Pirmā profesionālā līga
** Čempioni (2): 1929, 1966–67
** Vicečempioni (2): 1962–63, 1985–86
* **Bulgārijas kauss**
** Kausa ieguvēji (4): 1961–62, 1980–81, 2016–17, 2023–24
** Finālisti (10): 1947, 1956, 1962–63, 1963–64, 1983–84, 1990–91, 1992–93, 1994–95, 2013–14, 2018–19
* **Bulgārijas superkauss**
** Kausa ieguvēji (1): 2017
** Finālisti (1): 2014

## Atsauces

## Ārējās saites

*
Liberecas "Slovan"

**Liberecas "Slovan"** () ir profesionāls Čehijas futbola klubs no Liberecas, kas spēlē Čehijas 1.līgā. Komanda ir trīs reizes izcīnījusi Čehijas čempiontitulu un divreiz uzvarējusi Čehijas kausa izcīņā.

No 2006. līdz 2009. gadam klubu pārstāvēja Latvijas futbola vārtsargs Maksims Uvarenko.

## Sasniegumi
* **[[Čehijas futbola 1. līga|Čehijas 1. līga]]**
** Čempioni (3): 2001–02, 2005–06, 2011–12
* **[[Čehijas kauss futbolā|Čehijas kauss]]**
** Kausa ieguvēji (2): 1999–2000, 2014–15
** Finālisti (3): 1998–99, 2007–08, 2019–20
* **Čehijas superkauss**
** Finālisti (2): 2012, 2015

## Sezonas

## Atsauces
Brīžusola

**Brīžusola**, arī **Briežusala**, ir ciems Balvu novada Briežuciema pagastā. Atrodas pagasta ziemeļaustrumu daļā 8 km no pagasta centra Briežuciema, 29 km no novada centra Balviem un 248 km no Rīgas.

Apdzīvotā vieta atrodas pie autoceļa P45 (Viļaka–Kārsava).

1897. gadā ciemā bija 2 sētas ar 68 cilvēkiem.
## Atsauces
FK Jablonec

***FK Jablonec*** ir Čehijas futbola klubs no Jabloņecas pie Nisas. Dibināts 1945. gadā, pašlaik spēlē Čehijas 1.līgā. Komanda ir divreiz izcīnījusi Čehijas kausu, bet labākais sasniegums līgā ir 2. vieta 2009.—2010. gada sezonā.

2015. gadā komandā spēlēja Latvijas futbolists Valērijs Šabala, klubs viņu īrēja no *[[Club Brugge KV|Club Brugge]]*. 2018. gadā klubam pievienojās Dāvis Ikaunieks, pašlaik izīrēts citam Čehijas klubam *[[FK Mladá Boleslav]]*.

## Sasniegumi
* **[[Čehijas futbola 1. līga|Čehijas 1. līga]]**
** Vicečempioni (1): 2009–10
* **[[Čehijas kauss futbolā|Čehijas kauss]]**
** Kausa ieguvēji (2): 1997–98, 2012–13
** Finālisti (6): 2002–03, 2006–07, 2009–10, 2014–15, 2015–16, 2017–18
* **Čehijas superkauss**
** Kausa ieguvēji (1): 2013
* **Čehijas 2. līga**
** Uzvarētāji (1): 1993–94

## Atsauces
Stara Zagoras "Beroe"

**Stara Zagoras "Beroe"** ir Bulgārijas futbola klubs no Stara Zagoras pilsētas, kas spēlē Bulgārijas pirmajā līgā.

## Sasniegumi
* **Bulgārijas čempionāts**, pašlaik — Pirmā profesionālā līga
** Čempioni (1):1985–86
** Vicečempioni (1): 2014–15
* **Bulgārijas kauss**
** Kausa ieguvēji (2): 2009–10, 2012–13
** Finālisti (4): 1967–68, 1972–73, 1978–79, 1979–80
* **Bulgārijas superkauss**
** Kausa ieguvēji (1): 2013
** Finālisti (1): 2010

## Atsauces
Inles ezers

**Inles ezers** () ir otrs lielākais Mjanmas saldūdens ezers pēc Indogi ezera (*Indawgyi*). Pazīstams ar saviem ciemiem uz ūdens un īpatnējo faunu, kopš 2015. gada iekļauts Pasaules biosfēras rezervju tīkla (*World Network of Biosphere Reserves*) sarakstā.

Ezerā dzīvo 35 zivju sugas, no kurām 17 ir endēmas, kā arī 45 gliemju sugas , no kurām 30 ir endēmas. Ezera krastos galvenokārt dzīvo inthu (အင်းသားလူမျိုး) tauta, kas lauksaimniecībai izmanto mākslīgi veidotas peldošas salas.

## Attēli

 Blethrow Inle3.JPG|
 Inle Lake,Floating Garden.JPG|
 Inlelake-myanmar-feve.jpg|
 Burma06.jpg|
 Inle Lake sunset.jpg|
File:Inle Lake 29.jpg|


## Atsauces

## Ārējās saites
Aleksandrijas Filons

**Aleksandrijas Filons, ** arī **Filons** (, *Philōn*; , *Yedidia (Jedediah) HaCohen*), bija helēnists un jūdaistu filozofs, kurš dzīvoja Aleksandrijā, Romas impērijā.

Ar "filozofiskām alegorijām" sinkrētists Filons centās samērīt, harmonizēt Toru ar grieķu filosofiju, arī apvienot jūdaistu ekseģēzi ar stoicismu. Apgalvots, ka Filona alegoriskā svēto rakstu un Logosa skaidrošana bijusi nozīmīga vairākiem agrīno kristiešu apoloģētiem, bet Rabīniskais jūdaisms Filonu praktiski nepiemin. Filozofs bija pārliecināts, ka burtiski Mozus grāmatu skaidrojumi ierobežotu cilvēces saprašanu par Dievu, jo Tora esot pārāk sarežģīta un brīnumaina.

## Dzīve
Svētais Džeroms rakstījis, ka Filons cēlies no priesteru ģimenēm (*de genere sacerdotum*). Dzimšanas un miršanas datus nav iespējams precizēt, bet zināms, ka 40. gadā gados vecais Filons piedalījās Aleksandrijas ebreju delegācijā uz Romu pie imperatora Kaligula sakarā ar nesaskaņām starp Aleksandrijas ebreju un grieķu kopienām. Josefs Flāvijs un citi apraksta šos notikumus. Josefs Flāvijs rakstījis, ka Aleksandrijas ebreji vajāti, jo atteicās godināt un dievināt Romas imperatoru.

## Darbi
Filona raksti saglabājušies pārsvarā grieķu valodā, ar atsaucēm uz Septuaginta. Filons apvienojis Platonu un Mozu vienā filozofoskā sistēmā un rakstījis, ka Dievs radījis un valda ar starpniekiem kā Logosu un demiurgu. Apgalvots, ka Filons bijis pirmais filozofs, kurš saistījis Platona duālismu ar Dieva, Radītāja prātu. Ar atsaucēm uz Pitagora numeroloģiju, Filons skaidrojis reliģisko nozīmi svētos rakstos pieminētos ciparos (piemēram, septiņi un desmit).

## Tulkojumi
*
* Leopold Cohn | Cohn, Leopold & Paul Wendland, *Philonis Alexandrini Opera quæ supersunt*, Berlin: George Reimer.
** Volumes 1–3 (1896, 1897, 1898)
** Voumes 4–6 (1902, 1906, 1915)
** Volume 7 (1926; indexed by Hans Leisegang)
* [Online Greek text of Volumes 1-7 above. Under "Graecum - Greco - Greek" section]
*
*

## Atsauces

## Ārējās saites
*
*
*
*
*
**[http://jewishhistorylectures.org/2013/10/10/philo-judaeus-of-alexandria-jews-in-the-greek-world/ Philo Judaeus of Alexandria: Jews in the Greek World] by Dr. Henry Abramson*
*
*
*
*
*
*
*
*
*
Jūliāns Drakslers

**Jūliāns Drakslers** (; dzimis ) ir Vācijas futbolists, pussargs, Vācijas futbola izlases dalībnieks. Kopš 2023. gada spēlē Kataras Zvaigžņu līgas kluba *[[Al Ahli SC|Al Ahli]]* sastāvā.

Vācijas izlasē debitējis  draudzības spēlē pret Šveices izlasi. Pirmos vārtus izlases labā guvis  pret ASV. Izlases sastāvā uzvarējis 2014. gada FIFA Pasaules kausā un piedalījies 2016. gada Eiropas čempionātā. 2017. gada FIFA Konfederāciju kausā ieguvis zelta bumbu kā turnīra labākais spēlētājs.

## Sasniegumi
**Schalke 04**

* DFB Pokal: 2010—11
* DFL Supercup: 2011

**Paris Saint-Germain**

* Francijas 1. līga: 2017—18, 2018—19, 2019—20, 2021—22
* Coupe de France: 2016—17, 2017—18, 2019—20, 2020—21
* Coupe de la Ligue: 2016—17, 2017—18, 2019—20
* Trophée des Champions: 2017, 2020

**Benfica**
* Portugāles Premjerlīga: 2022—23

**Vācija**

* FIFA Pasaules kauss: 2014
* FIFA Konfederāciju kauss: 2017

## Atsauces

## Ārējās saites
Bharat Mata (Abanindranats)

***Bharat Mata*** ir indiešu gleznotāja Abanindranata Tagores akvareļu glezna, tapusi 1905. gadā.

Gleznā attēlota safrāna krāsā tērpta sieviete, kura savās četrās rokās tur grāmatu, rīsu labības kūlīti, baltas drānas gabalu un galvas rotu. Gleznai ir liela vēsturiska nozīme kā vienam no pirmajiem *[[Bharat Mata]]* jeb "Mātes Indijas" attēlojumiem. Gleznā attēlotais *Bharat Mata*, tēls gan vēsturiski, gan mūsdienās visā valstī tiek uzskatīts par iedvesmas avotu.

Abanindranats bija Nobela laureāta literatūrā Rabindranata Tagores brāļadēls un tiek uzskatīts par Bengālijas mākslas skolas dibinātāju un modernās indiešu mākslas "tēvu".

## Vēsture
Gleznu 1905. gadā radīja Abanindranats Tagore. Tagore tajā laikā Bengālijā bija ievērojama persona gan kā mākslinieks, gan politiski; viņš gandrīz desmit gadus bija Kalkutas mākslas skolas prezidents (tagad Valsts mākslas un amatniecības koledža) un bija arī ievērojama persona svadeši kustībā, kuras mērķis bija Britu Indijas ekonomikas pārveide, panākot neatkarību no Lielbritānijas, mobilizējot Indijas ražotājus un patērētājus. Svadeši kustība sākās kā atbilde uz 1905. gada Bengālijas sadalīšanu, kad Džordžs Kerzons atdalīja galvenokārt musulmaņu apdzīvoto Bengālijas austrumu daļu no pārsvarā hinduistu apdzīvotās rietumdaļas. Indiešu nacionālisti to uztvēra kā briti palielina savu varu pār Austrumbengālijas musulmaņu zemniekiem uz hinduistu rēķina. Atbildot uz to, Indijas nacionālisti, kas piedalījās svadeši kustībā, pretojās britu varai, boikotējot Lielbritānijas preces un valsts iestādes, veidojot mītiņus un gājienus, veidojot komitejas un piemērojot diplomātisko spiedienu. *Bharat* jeb Indijas jēdziena nozīme pieauga kopā ar "svadeši" kustību kā telpu, kurā jāizveido jauna sociālā un ekonomiskā kārtība, bez negatīvas Lielbritānijas ietekmes. Tādējādi Bengālijas sociālpolitiskais konteksts 20. gadsimta sākumā ietekmēja Tagores *Bharat Mata* apskatītās tēmas.

## Glezna
Abanindranats Tagore uzgelznoja *Banga Mata* (bengāļu versija par *Bharat Mata*) kā Lakšmi Devi, Hindu pārpilnības dievieti, ietērptu Vaišnavas apģērbā.

Glezna Indijas muzeja Kolkātā kurators Džajanta Sengupta raksturojis kā *Bharat Mata* cilvēciskošanas mēģinājumu, kurā māte meklē atbrīvošanos ar savu dēlu palīdzību.

Gleznas galvenais tēls tur rokās vairākas divdesmitā gadsimta sākumā Indijas kultūrā un ekonomikā nozīmīgas lietas, piemēram, grāmatu, rīsu labības kūļus, baltu auduma gabalu un galvas rotu. Turklāt gleznas centrālajam tēlam ir četras rokas, kas atspoguļo hindu vizuālos tēlus, kas vairākām rokām piedēvē milzīgu spēku.

## Mantojums
Kopš 1905. gada *Bharat Mata* daudzkārt atkārtoti izmantots gleznās un citās mākslas formās. Tomēr joprojām tiek novērtēts Tagores ieguldījums. 2016. gadā *Bharat Mata* tika izstādīts apskatei Viktorijas memoriālajā zālē Kolkatā, Indijā.

## Atsauces
Keirāna tēma

**Keirāna tēma** ir viena no trīsvilču tēmam šaha kompozīcijā. Tās būtība — melno karaļa zvaigznīte trīsvilča variantu otrajā gājienā, pie tam katrā no četriem tematiskajiem variantiem melno karalim tiek atbrīvots gājienam tikai viens lauciņš.

Tēmu ierosinājis latviešu problēmists Pēteris Keirāns.

## Piemērs

**Uzdevuma risinājums:**
: 1. Lf2! (gājiena spaids)
: 1. ... f6 2.Zde7 Kxf4 3.Zg6#
: 1. ... gxf4 2.Zf6 (draud 3.Zxd7#) Kxf6 3.Ld4#
: 1. ... gxh4 (b3, bxa3) 2.Lxh4 (Le1) Kd4 3.Lf6 (Lc3)#
: 1. ... Lb8 2.Zcxb6 Kxd6 3.Zc4#

## Atsauces
Sirils Kippings

**Sirils Henrijs Stenlijs Kippings** (; dzimis , miris ) bija angļu šaha problēmists.

Viņš mācījās Notingemas vidusskolā un Kembridžas Universitātē, pēc tam pasniedza Vadsbēras vidusskolā, kuru viņš vadīja no 1925. gada līdz 1956. gadam.

## Šaha kompozīcija
Kippings bija viens no Starptautiskās problēmistu savienības dibinātājiem un pēc Eduarda Birgfelda nāves tās prezidents no 1939. līdz 1964. gadam. Viņš bija šaha žurnālists — žurnālu *Chess Amateur* (1922—1929) un *Problemist* (1931—1964) redaktors un vairāku šaha kompozīcijai veltītu grāmatu autors.

No 1907. gada sastādījis apmēram 6000 uzdevumus, galvenokārt stratēģiskā virziena tiešā mata divvilčus un trīsvilčus. Viņš bija no 1957. gada starptautiskais tiesnesis un no 1959. gada starptautiskais meistars šaha kompozīcijā.

### Piemērs

**Uzdevuma risinājums:**
: 1.♖h4! (draud 2. ♔g5 (♔h5) ~ 3.♖b4#
: 1. ... g×h1♕ 2.♔h5 ~ 3.♖b4#
: 1. ... g×h1♘ 2.♔g5 ~ 3.♖b4#
: 1. ... g×h1♖ 2.♘d3 e1♕(♘,♖,♗) 3.♖b2#

## Bibliogrāfija
* 
* 
* 

## Atsauces

## Literatūra
* 

## Ārējās saites
* Sirila Kippinga šaha kompozīcijas mājas lapā PDB
* Sirila Kippinga profils mājaslapā ''Chess Composers'' 
*
Migels Alkubjerre

**Migels Alkubjerre** (dzimis  Mehiko) ir Meksikas fiziķis-teorētiķis, zināms ar savu ideju par Alkubjerres dzinēju, teorētisku vērpes dzinēju, ar kura palīdzību kosmosa kuģis varētu pārsniegt gaismas ātrumu.

## Personīgā dzīve
M. Alkubjerre dzimis Mehiko 1964. gadā. Precējies ar Mariju Emīliju Beijeru, no šīs laulības viņam ir meita. 2014. gadā viņam bija četri bērni vecumā no 6 līdz 18 gadiem.

## Akadēmiskā karjera
1988. gadā Alkubjerre saņēma licences grādu fizikā, 1990. gadā teorētiskās fizikas maģistra grādu Meksikas Nacionālajā universitātē (UNAM). 1990. gada beigās Alkubjerre pārcēlās uz Velsu, kur Kārdifas Universitātē izstrādāja doktora disertāciju par vispārīgo skaitlisko relativitāti, 1994. gadā iegūstot doktora grādu. Pēc 1996. gada viņš strādāja Maksa Planka Gravitācijas fizikas institūtā Potsdamā, Vācijā, izstrādājot jaunus skaitliskos paņēmienus melno caurumu aprakstam. Kopš 2002. gada viņš strādāja Meksikas Nacionālās universitātes (UNAM) Atomenerģijas zinātņu institūtā, kur nodarbojās ar skaitliskās relativitātes pētniecību, izmantojot datorus, lai formulētu un atrisinātu fizikas vienādojumus, kurus pirmo reizi ierosināja Alberts Einšteins.

2012. gada 11. jūnijā Migels Alkubjerre tika ievēlēts par Meksikas Nacionālās universitātes (UNAM) Kodolinženieru institūta direktoru, 2016. gada 14. jūnijā pēc četru gadu ļoti veiksmīga darba šai amatā ievēlēts atkārtoti vēl uz četriem gadiem.

## Vērpes dzinēja ideja
Alkubjerre ir vislabāk zināms ar priekšlikumu par vērpes dzinēju "The Warp Drive:Hyper-fast travel within general relativity", kas tika publicēts zinātniskajā žurnālā *Classical and Quantum Gravity*. Tajā viņš raksturo Alkubjerres dzinēju, teorētisku veidu ceļošanai ātrāk par gaismu, nepārkāpjot fizikas principu, ka nekas nevar pārvietoties ātrāk nekā gaisma. Šajā dokumentā viņš konstruēja modeli, kas varētu pārvietot parastas telpas gabaliņu izliektas telpas "burbuļa" iekšpusē. Šis burbulis, saukts par hiperrelatīvisku lokāli-dinamisko telpu (*hyper-relativistic local-dynamic space*), uz priekšu virzītos, saspiežot telpu tā priekšā un izplešot aiz sevis, līdz ar to kosmosa kuģis tiktu pārvietots ar spēku, ko būtu radījušas izmaiņas laiktelpā.

## Atsauces
Bernāra atmatene

**Bernāra atmatene** jeb **Bernarda atmatene** (*Agaricus bernardii*, agrāk arī *Psalliota bernardii* un *Agaricus campestris subsp. bernardii*) ir Eiropā bieža un Latvijā iespējami sastopama liela atmateņu dzimtas sēne, kuras augļķermeņi ir ēdami. Agrāk sēne tika uzskatīta par lauka atmatenes formu, pirmoreiz aprakstīta XIX gadsimtā pēc savākšanas Larošelā, Francijā.

## Sēnes apraksts
thumb|250px|Vidēja vecuma eksemplārs
* Cepurīte: krāsa balti pelēcīga. Virsmiziņa sausa, sausā laikā bieži saplaisājusi, veidojot zvīņas. Forma izliekta, vēlāk izpletusies un bieži ar ieleiektu vidu, gaļīga. Cepurītes mala ieritināta, gluda, bieži ar plīvura atliekām. Platums līdz 15 cm. Mīkstums balts, ciets, bojājumu vietās un vecumā kļūst nedaudz rozā, ar dažādi vērtētu smaržu (to nosauc par nepatīkamu, karbola jeb fenola, urīna, patīkamu, anīsa vai siļķu smaržu) un bez īpašas garšas. Ir norādes, ka iekšzemē augošām sugām garša ir maigāka, un zināms, ka dažām labi smaržojošām atmateņu sugām urīna smaka parādās tikai pāraugušā vecumā (piemēram, dižsporu atmatenei), tā ka iespējams, ka daudzi avoti vienkārši pieņem atsevišķus gadījumus par normu.
* Lapiņas: rozā, vecākām sēnēm tumši brūnas, brīvas, ļoti ciešas.
* Kātiņš: brūns, ar šauru brūnu gredzenu, kura apmale pavērsta augšup. Garums līdz 10 cm, resnums 1—4 cm. 
* Sporas: gludas, elipsoīdas, masā purpurbrūnas vai šokolādes brūnas, 5,5—7(10)/5—5,5(7) µm.
* Bazīdijas: četrsporu, 14—25/4—7 µm.
* Cistīdas: pēc dažādiem avotiem, 17—30/4—8 vai 60/17 µm.

## Augšanas apstākļi

Humusa saprofīte. Aug parasti grupās, sāļās augsnēs no jūlija līdz oktobrim jūras piekrastē vai sāļās stepēs un gar ar sāli kaisītām ielām un ceļiem, pļavās un ganībās reizēm veido "raganu riņķus". Reizēm tikai daļēji izcēlusies no augsnes.

## Barības vērtība

Ēdama bez iepriekšējas novārīšanas, taču bez īpašas garšas un bieži aug piesārņotā vidē gar transporta maģistrālēm, kādā augušus nekādus produktus nevajadzētu lietot pārtikā. Čehu zinātnieki novērojuši, ka sēne pastiprināti akumulē no augsnes sudrabu, tomēr cilvēkam nekaitīgā daudzumā.

## Līdzīgās sugas

Līdzīga ir pilsētas atmatene, kura nav tik gaļīga un kurai uz kātiņa ir makstveida dubultgredzens. Visas atmatenes, ar kurām Latvijā šo sugu var praktiski sajaukt, ir ēdamas. Mušmires atšķiras no atmatenēm ar savām vienmēr baltajām lapiņām.

## Skatīt arī

* Sēņošana
* Sēnes kulinārijā
* Atmateņu ģints

## Atsauces

## Ārējās saites

* Index Fungorum: Agaricus bernardii Quél.
* Mycobank: Agaricus bernardii (Quél.) Sacc.
* California Fungi: Agaricus bernardii
* Шампиньон Бернарда - Умный каталог грибов 
* First Nature. Agaricus bernardii Quél. - Salty Mushroom
* Urban Forager: Salt-Loving Mushrooms by Ava Chin
* MyCoPortal - Agaricus bernardii
* Rogers Mushrooms - Agaricus bernardii
Viktors Lindelēfs

**Viktors Lindelēfs** (; dzimis ) ir Zviedrijas futbolists. Kopš 2025. gada Lindelēfs pārstāv Anglijas Premjerlīgas komandu *[[Aston Villa FC|Aston Villa]]*.

2011. gadā Lindelēfs pievienojās Portugāles klubam Lisabonas "Benfica". Tur Lindelēfs izcīnija trīs Portugāles čempionu titulus. 2017. gadā Lindelēfu par 35 milijoniem eiro nopirka Manchester United FC

Zviedrijas futbola U-21 izlasē 2015. gadā uzvarēja Eiropas čempionātā. Spēlējis 2016. gada Eiropas čempionātā.

## Sasniegumi
**Benfica**

* Portugāles Premjerlīga: 2013—14, 2015—16, 2016—17
* Portugāles kauss futbolā: 2013—14, 2016—17
* Taça da Liga: 2015—16
* Supertaça Cândido de Oliveira: 2016

**Manchester United**
* Anglijas Līgas kauss: 2022—23
* FA kauss: 2023—24 finālists : 2022—23
**Individuālie sasniegumi**

* Zviedrijas gada futbolists: 2018, 2019

## Atsauces

## Ārējās saites
Darva

thumb|Koka darva
**Darva** ir eļļains, viskozs, parasti tumši brūns vai melns kurināmā (akmeņogļu, koka, naftas vai kūdras) sausās pārtvaices produkts ar asu īpatnēju smaku.

## Koka darva
Koka darvu iegūst, dedzinot priedes saknes vai koksni. Koka darvai piemīt pretbakteriālas īpašības. To lieto arī kā ūdeni atgrūdošu pārklājumu laivām, kuģiem, jumtiem, kā arī tautas medicīnā, ziepju un gumijas rūpniecībā.

Ūdenī atšķaidītu darvu var izmantot kā garšvielu saldumos un ēdienā vai smaržvielu pirtī, šampūnos un kosmētikā.

## Akmeņogļu darva
Akmeņogļu darva agrāk bija blakusprodukts kurināmajās stacijās. No akmeņoglēm vai naftas iegūtā darva tās augstā benzola satura dēļ tiek uzskatīta par toksisku un kancerogēnu. Akmeņogļu darvu minimālā koncentrācijā mēdz izmantot medicīnā. Akmeņogļu un naftas darvai ir ļoti asa smaka.

## Atsauces
Pindajas alas

thumb|270px|Pindajas alu iekšskats (2007).
**Pindajas alas** ir kaļķakmens alas netālu no Pindajas pilsētas Mjanmas vidienē. Pazīstamas kā budistu svētceļojumu vieta kopš 18. gadsimta. Tajās atrodas vairāk nekā 8000 Budas skulptūru un stūpu.

## Atsauces
Fēru Salu futbola premjerlīga

**Fēru Salu futbola premjerlīga**  ir Fēru Salas augstākā futbola līga, kas dibināta 1942. gadā. Sponsorēšanas nolūkos paškaik oficiālais nosaukums ir ***Betrideildin***. Čempionātā piedalās 10 komandas. Visvairāk čempionu titulu (24) ir izcīnījis Touršhavnas futbola klubs *[[Havnar Bóltfelag]]*.

## Klubi 2023. gada sezonā

* 07 Vestur
* Argja BF
* B36 Tórshavn
* B68 Toftir
* EB/Streymur
* Havnar Bóltfelag
* ÍF Fuglafjørður
* Klaksvíkar Ítróttarfelag
* TB Tvøroyri
* Víkingur Gøta

## Ārējās saites
* Līgas profils UEFA vietnē 
* Līga tīmekļa vietnē ''faroesoccer.com''
Atbrīvošanas diena

**"Atbrīvošanas diena"** () ir 2016. gada Norvēģijas, Latvijas un Slovēnijas muzikāla dokumentālā filma, kuras režisori ir Mortens Traviks un Uģis Olte. Tā stāsta par pirmo Rietumu pasaules rokmūzikas koncertu, kas tika rīkots Korejas Tautas Demokrātiskajā Republikā. Koncerts norisinājās Phenjanā un tajā uzstājās grupa *[[Laibach (grupa)|Laibach]]*.

Filma ir ieguvusi četras Lielā Kristapa balvas 2017. gadā kategorijās "Labākais montāžas režisors", "Labākais skaņu režisors", "Labākais dokumentālās filmas operators" un "Labākā pilnmetrāžas dokumentālā filma".

## Ārējās saites
FC Nordsjælland

***FC Nordsjælland*** ir Dānijas futbola klubs no Fārumas, kurš spēlē Dānijas Superlīgā.

## Sasniegumi
* **[[Dānijas futbola Superlīga|Dānijas Superlīga]]**
** Čempioni (1): 2011–12
** Vicečempioni (2): 2012–13, 2022—23.
* **[[Dānijas kauss futbolā|Dānijas kauss]]**
** Kausa ieguvēji (2): 2009–10, 2010–11

## Atsauces

## Ārējās saites

*  
* ''Soccerway'' profils 
* ''Transfermarkt'' kluba profils 
* Kluba profils UEFA vietnē
Markuss Rešfords

**Markuss Rešfords** (; dzimis ) ir Anglijas futbolists, spēlē uzbrucēja pozīcijā un pārstāv Anglijas futbola izlasi. Kopš 2025. gada Rešfords spēlē Spānijas *[[La Liga]]* komandā *[[FC Barcelona|Barcelona]]*, kas viņu īrē no *[[Manchester United FC|Manchester United]]*.

*Manchester United* sastāvā debitēja  UEFA Eiropas līgas sešpadsmitdaļfināla atbildes spēlē pret Dānijas klubu *[[FC Midtjylland]]*. Šajā spēlē Rešfords guva 2 vārtus un palīdzēja uzvarēt ar 5:1. Rešfords kļuva par visu laiku jaunāko *Manchester United* futbolistu, kurš guvis vārtus Eirokausos. Premjerlīgā Rešfords debitēja trīs dienas vēlāk pret Londonas "Arsenal", kurā guva divus vārtus un *United* uzvarēja 3:2. Rešfords guvis vārtus arī savās debijās Anglijas Līgas kausā un UEFA Čempionu līgā. *Manchester United* sastāvā ieguvis Anglijas Līgas kausu un UEFA Eiropas līgas trofeju.

Anglijas futbola izlasē debitēja spēlē pret Austrāliju, kad guva arī vārtus un palīdzēja Anglijai uzvarēt ar 2:1. Rešfords kļuva par visu laiku jaunāko debitantu, kurš guvis vārtus. Spēlējis 2016. gada Eiropas čempionātā, kā arī 2018. gada FIFA Pasaules kausā.

2020. gadā, par viņa ieguldījumu bērnu bada mazināšanā Apvienotajā Karalistē, viņš tika apbalvots ar Britu impērijas ordeni.

## Sasniegumi
**Manchester United**

* FA kauss: 2015—16, 2023—24; finālists: 2022—23
* Anglijas Līgas kauss: 2016—17, 2022—23
* FA Community Shield: 2016
* UEFA Eiropas līga: 2016—17

**Barcelona**
* Spānijas superkauss: 2026

**Anglija**

* UEFA Eiropas čempionāts finālists: 2020
* UEFA Nāciju līga trešā vieta: 2018—19

## Atsauces

## Ārējās saites
Starptautiskā problēmistu savienība

**Starptautiskā problēmistu savienība** () bija šaha problēmistu starptautiska apvienība. Tai bija savi pārstāvji 27 valstīs un tā bija no FIDE neatkarīga organizācija.

Tās pastāvēšanas un darba mērķis ir šaha kompozīcijas izplatīšana un veicināšana visā pasaulē. Līdz 1939. gadam tās oficiālais preses orgāns bija žurnāls *[[Die Schwalbe]]*, no 1952. gada — *Problem*. 

## Prezidenti
* Eduards Birgfelds (1927—1939)
* Sirils Kippings (1939—1965)

## Turnīri šaha kompozīciju risināšanā
Ar Starptautiskā problēmistu savienības aizbildniecību notika no 1928. līdz 1938. gadam notika starptautiskas neklātienes sacensības šaha uzdevumu risināšanā. Tajās piedalījās līdz 15 valstim un katras valsts komandā bija 25 risinātāji. Šo sacensību uzvarētāji bija Lielbritānija — 4 reizes, Ungārija — 2 reizes, Austrija, Dānija, Latvija, Spānija un Vācija — 1 reizi.

## Atsauces
Holi

**Holi** (, *Holī*) ir hinduistu pavasara svētki, kuros tiek atzīmēta labā uzvara pār ļauno, ziemas beigas un pavasara sākšanās, godināta Krišnas un Rādhas mīlestība. Šos svētkus svin arī sikhi, kā arī daļa no džainiem. Mūsdienās tos ir sākuši atzīmēt ne tikai Indijā un Nepālā, bet arī citās pasaules valstīs. Holi ir zināmi arī kā "krāsu svētki" un "mīlestības svētki". Šajos svētkos svinētāji tiek apšļākti ar iekrāsotu ūdeni un apbērti ar krāsu pulveriem (gulali). Svētkos tiek dedzināti lieli ugunskuri, kas simbolizē ļaunā sadedzināšanu.

## Process un nozīme
Holi ir vieni no senākajiem svētkiem Indijas ziemeļos. Tie tiek svinēti, kad ir pilnmēness hindu kalendāra *[[Vikram Samvat]]* vienpadsmitajā mēnesī phālgunā. Pēc Gregora kalendāra tas iekrīt laika posmā no februāra beigām līdz marta beigām. Tradicionāli krāsu svētki tiek svinēti divas dienas, bet atsevišķās vietās svētki ieilgst līdz desmit dienām. Pirmajā dienā dedzina ugunskuru, kurš simbolizē velna Holika sadedzināšanu. Nākamajā rītā cilvēki var brīvi viens otru apkrāsot, neņemot vērā savu sociālo stāvokli, kastu, vecumu un dzimumu.

Pastāv vairākas interesanti stāsti par Holi svētku izcelsmi. Tie galvenokārt atšķiras pa Indijas štatiem. Visizplatītākie stāsti ir par velnu Holiku un leģenda par Krišnas un Rādhas mīlestību. Leģenda vēsta, ka Krišna, kura āda bija tumši zila, lai iepatiktos Rādhai, nokrāsojās dažādās krāsās. Vēl tiek stāstīts par to, ka Krišnam esot paticis izjokot ciema meitenes, tās mērcējot ūdenī un apkrāsojot.

Vēl viena tradīcija ir tāda, ka sievietes no Barsanas (Rādhas tempļa) uzbrūk vīriešiem no Nandagoanas, kas ir Krišnas dzimtā pilsēta. Kamēr vīrieši cenšas sievietes apkrāsot, tikmēr sievietes ar koka nūjām mēģina vīriešus atgaiņāt un pat sit viņiem pa galvu.

Arī Latvijā ir notikuši Holi festivāli, bet tie norisinājās vasarā. Pirmo reizi Holi festivāls norisinājās 2015. gada 1. augustā Lucavsalā. Šāds festivāls notika arī 2016. gada vasarā, bet 2017. gada vasarā festivāls finansiālu apsvērumu dēļ tika atcelts. Citās valstīs nereti Holi festivāli tiek organizēti ne tik daudz reliģisku iemeslu dēļ, bet gan ar komerciālu nolūku, lai radītu ballīti.

## Svētku datumi

## Atsauces

## Ārējās saites

*
Magnētiskās levitācijas vilciens

[thumb|Magnētiskās levitācijas vilciens [Šanhaja|Šanhajā, Ķīnā]]
**Magnētiskās levitācijas vilciens**, pazīstams arī kā ***Maglev*** (saīsinājumā no  — "'''mag'''nētiskā '''lev'''itācija"), ir speciāls ātrgaitas vilciens, kas, atšķirībā no tradicionālajiem vilcieniem, izmantojot elektromagnētus, pārvietojas virs sliedēm, nesaskaroties ar tām.

Magnētiskās levitācijas vilcieni, izmantojot magnētiskā lauka radīto spēku, var pacelties un pārvietoties virs dzelzceļa sliedēm, galvenokārt pateicoties supravadošu materiālu, elektromagnētu, diamagnētisma, kā arī no retzemju metāliem
(piemēram, lantāna, neodīma, gadolīnija) gatavotu pastāvīgo magnētu pielietošanai. Šī iemesla dēļ magnētiskās levitācijas vilcieniem nav jāsaskaras ar berzes pretestību, kas tādējādi ļauj tiem sasniegt ievērojami lielāku ātrumu nekā tradicionālajiem vilcieniem. 2015. gadā Japānā tika uzstādīts jauns magnētiskās levitācijas ātrgaitas vilciena rekords — 603 kilometri stundā.

Lai gan konceptuāli magnētiskās levitācijas vilcienu projekti tika izstrādāti jau 20. gadsimta sākumā, komerciāli pirmie šāda veida vilcieni parādījās vien 1980. gados, mūsdienās to praktiskais pielietojums lielākā vai mazākā mērogā ir novērojams tieši Rietumeiropā un Austrumāzijā.

## Atsauces

## Ārējās saites

*
Europa FC

***Europa FC*** ir Gibraltāra futbola klubs, kurš spēlē Gibraltāra Premjerdivīzijā.

## Sezonas

## Atsauces

## Ārējās saites

* 
* 
* College Europa FC at UEFA.com
Gibraltāra Nacionālā līga

**Gibraltāra Nacionālā līga** () ir Gibraltāra vienīgā pieaugušo vīriešu futbola līga. Tā tika izveidota 2019. gadā, apvienojot Gibraltāra Premjerdivīziju, kas bija augstākā futbola līga kopš 1905. gada, un Gibraltāra Otro divīziju. Gibraltāra futbola čempionāts notiek kopš 1895. gada. Čempionātā pašlaik piedalās 11 komandas. Visvairāk reizes (25) Gibraltāra čempiontitulu ir izcīnījis klubs *[[Lincoln Red Imps FC|Lincoln Red Imps]]*.

## Klubi 2022.—2023. gada sezonā
* *[[FC Bruno's Magpies|Bruno's Magpies]]*
* *[[College 1975 FC]]*
* *[[Europa FC]]*
* *[[Europa Point FC]]*
* *[[Glacis United FC]]*
* *[[Lincoln Red Imps FC]]*
* *[[Lions Gibraltar FC]]*
* *[[Lynx FC]]*
* *[[Manchester 62 FC]]*
* *[[Mons Calpe SC]]*
* *[[St Joseph's FC]]*

## Ārējās saites
*Gibraltar FA Website
*Gibraltar - List of Champions, RSSSF.com
FC Samtredia

***FC Samtredia*** ir Gruzijas futbola klubs no Samtredijas, pašlaik spēlē Erovnuli līgā. 2016. gadā izcīnīja Gruzijas čempiontitulu.

## Sasniegumi
* **[[Erovnuli līga]]** (no 1990. līdz 2016. gadam — Umaglesi līga)
** Čempioni (1): 2016
* **Gruzijas superkauss**
** Čempioni (1): 2017

## Sezonas
### Umaglesi Liga

### Erovnuli Liga

## Atsauces

## Ārējās saites

*
Erovnuli līga

**Erovnuli līga** ( — 'Valsts līga') ir 1990. gadā dibināta Gruzijas augstākā futbola līga. No 2017. gada Erovnuli Liga pārgāja uz pavasara-rudens spēļu norises sistēmu, kur augstākajā līgā ir tikai 10 klubi.

## Klubi 2024. gada sezonā

## Ārējās saites
* 
*Erovnuli Liga on Soccerway
*Georgia - List of Champions, RSSSF.com
Mārtiņš Egliens

**Mārtiņš Egliens** (dzimis 1977. gada 13. oktobrī) ir latviešu aktieris. No 2000. gada līdz 2023. gadam bijis Latvijas Nacionālā teātra aktieris. Par Ako dēla lomu iestudējumā "Indriķa hronika" un Faka lomu iestudējumā "Rietumu krastmala" 2001. gadā nominēts Spēlmaņu nakts balvai kā labākais jaunais skatuves mākslinieks. Pabeidzis Latvijas Kultūras akadēmiju.

Mārtiņš Egliens ir precējies ar Latvijas Nacionālā teātra aktrisi Ditu Lūriņu un viņiem ir divi bērni — Grēta un Ernests.

## Seriāli
* "Likteņa līdumnieki" (2006/2008) — Tunguss
* "Būt mīlētai" (2011) — Dīvāna puisis 2
* "Ēnu spēles"(2011/2017) — Andris Riekstiņš
* "Saplēstā krūze" (2015) — Pēteris
* "Svešā seja" (2018) — Pavārs Alberts
* "Divi vienā" (2018/2019) — Oskars
* "Viņas melo labāk" (2020) — Vovčiks jeb Vladimirs

## Atsauces

## Ārējās saites
* Mārtiņš Egliens filmas.lv
* Mārtiņš Egliens izrades.lv
*
Koncerts (Vermērs)

***Koncerts*** ir nīderlandiešu gleznotāja Jana Vermēra eļļas krāsas glezna, tapusi ap 1664. gadu. 72,5 × 64,7 cm lielajā gleznā attēlots vīrietis un divas sievietes, kas spēlē mūziku. Tā pieder Izabellas Stjuartes Gārdneres muzejam Bostonā, bet 1990. gadā tā tika nozagta un joprojām nav atrasta. To uzskata par vērtīgāko nozagto un neatgūto gleznu ar vērtību vairāk kā 200 000 000 ASV dolāru.

## Apraksts
Gleznā attēloti trīs mūziķi: jauna sieviete, kas sēž pie klavesīna, vīrietis, kas spēlē lautu, un sieviete, kas dzied. Klavesīna paceltais vāks ir izrotāts ar Arkādijas ainavu; tā spilgtās krāsas kontrastē ar divām gleznām, kas karājas uz sienas pa labi un pa kreisi. Uz grīdas redzams vēl viens mūzikas instruments — *[[viola da gamba]]*.

No divām fonā redzamajām gleznām tā, kas atrodas pa labi, ir Dirka Van Babirena glezna *[[Savedēja (Dirks Van Babirens)|Savedēja]]*, šis darbs parādās arī Vermēra gleznā *[[Jaunava pie virdžinālēm]]*, kas tapusi apmēram sešus gadus pēc "Koncerta". Glezna pa kreisi ir mežonīga pastorāla ainava. Muzikālā tēma nīderlandiešu glezniecībā Vermēra laikā bieži saistīta ar mīlestību un pavedināšanu, šo motīvu pastiprina Babirena seksuāli pārpilnais attēls.

## Īpašnieki
Ilgu laiku gleznas atrašanās vieta bija nezināma. To pārdeva Amsterdamā 1696. gadā, bet pēc tam tā pazuda līdz 1780. gadam. To 1892. gadā izsolē Parīzē iegādājās Izabella Stjuarte Gārdnere par 5000 dolāriem un 1903. gadā izvietoja to savā muzejā. Naktī uz 1990. gada 18. martu zagļi, maskējušies kā policisti, no muzeja nozaga 13 mākslas darbus, ieskaitot gleznu "Koncerts". Līdz šai dienai glezna publiski nav nekur parādījusies.

## Masu kultūrā

* Raidījuma *[[The Colbert Report]]* sērijā Stīvens Kolberts apgalvoja, ka glezna ir viņa īpašumā.
* 1964. gada raidījuma *The Alfred Hitchcock Hour* sērijā "Ten Minutes from Now" tiek parādīts mākslas zaglis, kurš nozog šo gleznu no muzeja.
* 2003. gada filmā *[[Meitene ar pērļu auskaru (filma)|Meitene ar pērļu auskaru]]* Vermērs glezno "Koncertu" tajā pašā laikā, kad *[[Meitene ar pērļu auskaru]]*.
* Stīva Mārtina romānā *An Object of Beauty* ir neatrisināta sižeta līnija, kas iekļauj gleznas nozagšanu no Izabellas Stjuartes Gārdneres muzeja.
* Animācijas seriāla "Simpsoni" sērijā "American History X-cellent" (pirmās pārraides datums 2010. gada 11. aprīlis), Mr. Bērnss tiek ieslodzīts pēc tam, kad atklājas, ka "Koncerts" ir viņa kolekcijā.
* 2011. gada romānā *The 39 Clues: The Medusa Plot* gleznu Itālijā atrod Eimija un Dens Keihili.
* Televīzijas seriāla ** sērijā "Active Measures" (7. sezonas 1. sērija, 2015. gada 21. septembris) tēls Anatolijs Kirkins apgalvo, ka glezna viņam nozagta.

## Atsauces

## Ārējās saites
Horvātijas futbola līga

**Horvātijas futbola līga** () ir Horvātijas augstākā futbola līga, kas dibināta 1992. gadā. Čempionātā piedalās 10 komandas. Pēc pašreizējā formāta komandas aizvada četru apļu turnīru, līdz ar to katrai komandai ir 36 spēles sezonā. Visvairāk čempiontitulu ir izcīnījis klubs *[[GNK Dinamo Zagreb|Dinamo Zagreb]]* (25).

## Klubi 2023.—2024. gada sezonā

## Tituli

## Atsauces

## Ārējās saites
*  
* Līgas profils ''transfermarkt.com''
Slavojs Žižeks

**Slavojs Žižeks** () ir slovēņu filozofs. Viņš ir pētnieks socioloģijas un filozofijas institūtā Ļubļanas Universitātē. Žižeks veicis pētījumus tādās nozares kā kontinentālā filozofija, politiskā teorija, kultūras studijas, psihoanalīze, kino kritika, marksisms, hēgelisms un teoloģija. Žižeks ir sarakstījis vairāk nekā septiņdesmit grāmatu, kā arī scenārijus trim dokumentālajām filmām.

Viņa darbi tiek pretrunīgi vērtēti. 2012. gadā Žižeks tika pieminēts *[[Foreign Policy]]* 100 dižāko filozofu sarakstā. Viņš tiek dēvēts gan par "kultūras teorijas Elvisu Presliju", gan par "Rietumu pasaules bīstamāko filozofu".

## Atsauces

## Ārējās saites
Nõmme Kalju FC

***Nõmme Kalju FC*** ir Igaunijas futbola klubs no Tallinas, kurš spēlē Igaunijas futbola Meistarlīgā.

## Sasniegumi
* **[[Igaunijas futbola Meistarlīga|Igaunijas Meistarlīga]]**
** Čempioni (2): 2012, 2018
** Vicečempioni (2): 2011, 2013
* **Igaunijas kauss**
** Kausa ieguvēji (1): 2014–15
** Finālisti (3): 2012–13, 2018–19, 2019–20
* **Igaunijas superkauss**
** Kausa ieguvēji (1): 2019
** Finālisti (2): 2013, 2016

## Sezonas

## Atsauces

## Ārējās saites

*
Adlī

**Adlī er Rūmī** (; dzimis ap 800. gadu, miris ap 870. gadu) bija arābu šahists, viens no spēcīgākiem tā laika šatrandžas spēlētājiem.

7. gadsimta beigās un 8. gadsimta sākumā arābi iekaroja Persiju un virkni citu teritoriju. Tie aktīvi apguva iekaroto tautu kultūru, pārņēma tās sasniegumus un veicināja to tālāko attīstību. Arābi ienesa izmaiņas arī no persiešiem apgūtajā spēlē — čatrangā . Nedaudz mainījās noteikumi, figūru nosaukumi un izskats, kā arī pašas spēles nosaukums no čatranga uz šatrandžu. Lielā interese par spēli veicināja šatrandžas spēlētāju skaita pieaugumu. Tos iedalīja vairākās kategorijās pēc stipruma, radās pirmie profesionālie spēlētāji. Tāds bija arī Adlī. Slavens viņš kļuva būdams kalifu Vāsika (842—847) un Mutavakila (847—861) galmu spēlētājs un bija labākais līdz 847. gadam, kad zaudēja maču Razī.

Viņa pazudusī grāmata *Kitab al-Shatradan*, kas datēta ar 842. gadu, bieži minēta citu arābu šatranžas autoru darbos. Tajā bijusi informācija par šatranžas vēsturi, atklātnēm (tabijām), galotnēm un simtiem mansubu.

## Al-Adli mansuba
Al-Adli sastādījis vairākas šatrandžas pozīcijas — mansubas.

Šatrandžā figūru gājieni arī bija atšķirīgi — tā ar mūsdienu dāmas priekšteci gājienus varēja izdarīt tikai uz blakus esošo diagonālo lauciņu un tā tika uzskatīta par vāju figūru.

Baltie piesaka matu 5 gājienos: **1. Tg6+ Kh8 2. Tf8+ Kh7 3. Th6+ Kg7 4. Df6+ Кxf8 5. Th8#** vai **4. ... Кxh6 5. Th8#**

## Atsauces
Narvas "Trans"

**Narvas "Trans"** () ir Igaunijas futbola klubs no Narvas, kas pašlaik spēlē Igaunijas Meistarlīgā.

## Sasniegumi
* **[[Igaunijas futbola Meistarlīga|Igaunijas Meistarlīga]]**
** Vicečempioni (1): 2006
* **Igaunijas kauss**
** Kausa ieguvēji (3): 2000–01, 2018–19, 2022–23
** Finālisti (5): 1993–94, 2006–07, 2010–11, 2011–12, 2019–20
* **Igaunijas superkauss**
** Kausa ieguvēji (2): 2007, 2008
** Finālisti (4): 2001, 2012, 2020

## Sezonas

## Atsauces

## Ārējās saites

*
Cepurīšu sēnes

thumb|250px|Dižā saulsardzene
**Cepurīšu sēnes** ir nosacīts nosaukums, ar kuru populārajā literatūrā apzīmē tādus sēņu valsts organismu augļķermeņus, kuri izveido cepurīti. Cepurīte sastāv no mīkstuma, kas klāts ar virsmiziņu, un sporas veidojošo slāni — himēniju tās apakšdaļā. Sēņu sistemātikā šāds termins vairs netiek lietots, bet sastopams sēņu noteicējos un rokasgrāmatās.

## Veidi

Cepurīšu sēnes iedala pēc kātiņa izvietojuma attiecībā pret cepurīti. Iespējamie varianti ir:

* **Centrāls** — kātiņa gals savienots ar cepurītes centru.
* **Ekscentrisks** — kātiņa gals savienots ar cepurīti ne tās centrā vai malā.
* **Sānisks** — kātiņa gals savienots ar cepurītes malu.
* **Sēdošs** — kātiņa nav, cepurītes mala pievienota substrātam.

Reizēm kā cepurīšu sēnes sēņu rokasgrāmatās tiek aprakstītas arī citādas uzbūves sēnes, kuru augļķermeņi (apotēciji) ārēji atgādina jaunas cepurīšu sēnes — daļa asku sēņu, kā lāčpurni un bisītes, un fallveidīgās zemestauku rindas sēnes. Šo sēņu augļķermeņi cepurītes vietā, kurai sporu veidojošais slānis atrodas apakšdaļā, veido kātiņa uzgali ar sporām tā ārpusē. Ir arī mikroskopiskas atšķirības: asku sēnes sporas veido iekšpusē speciālās somiņās - askos, kamēr bazīdiju sēnes, pie kurām pieder parastās cepurīšu sēnes, to veic cepurītes apakšā uz speciāliem izaugumiem — bazīdijām.

## Attēlu galerija

## Skatīt arī

* Sēņošana
* Sēnes kulinārijā
* Sēņu sistemātika

## Atsauces
Bramanis

[thumb|300x300px|Initas Ēmanes atjaunotā (2008) Ēlerta Treilona vitrāža "Sajāja bramaņi augstajā kalnā" (1938) [Rīgas Latviešu biedrības nama vestibilā pie Lielās zāles.]]

**Bramanis**, arī **brammanis**, latviešu mitoloģijā ir priesteris, gadskārtu, kā arī cilvēka mūža godu un pārejas rituālu veicējs.

## Vēsture
Janīna Kursīte-Pakule savā grāmatā *Latvieša māja* secina, ka bramaņu garīgai funkcijai vēsturisku apstākļu dēļ sašaurinoties, vairāk pieauga ekonomiskā funkcija un par bramaņiem sāka saukt ietekmīgākos, bagātākos cilvēkus kolektīvā. Samazinoties baltu cilšu un tautu ekonomiskajai patstāvībai, par vārda bramanis dominējošo nozīmi izveidojās: *lielībnieks, dižmanis*.

Bramaņi minēti nelielā skaitā tematiski izolētu latviešu tautasdziesmu, piemēram, "Sajāja bramaņi" vai "Nejājat, novadnieki":


*34075-0*
Sajāja bramaņi
Augstajā kalnā,
Sakāra zobenus
Svētajā kokā.
Svētajam kokam
Deviņi zari,
Ik zara galā
Deviņi ziedi,
Ik zieda galā
Deviņas ogas.



*10422-0*
Nejājat, novadnieki,
Es neiešu par novadu.
Te jau pašu novadā
Div' brammaņi dalijās.


## Vārda cilme
Latviešu vārds *bramanis* un hindu vārds *[[Brahmaņi|brāhmaṇa]]* izrunas un nozīmes ziņā ir līdzīgi sanskita vārdam *brahman*, kura nozīmes ir: izaugsme; paplašināšanās; evolūcija; attīstība; gara un dvēseles izaugsme; lūgšana; cilvēki — svēto zināšanu krājēji un sludinātāji; tādi kas lūdz Dievu, ir dievbijīgi un reliģiski.

## Vietvārdos, nosaukumos un personvārdos
Ar bramaņa vārdu saistītas vairākas apdzīvotas vietas un vietvārdi Latvijas teritorijā. Apdzīvota vieta Bramaņi Preiļu novadā, Pelēču pagastā. Apdzīvota vieta Bramaniški Augšdaugavas novadā, Biķernieku pagastā. Mājas Brammaņi Balvu novadā, Vīksnas pagastā. Bramaņa vārds ietverts vairākos Kurzemes mājvārdos un iespējams norāda uz to saimnieku kādreizējo īpašo statusu. Arī viesu nams "Bramaņi" Jaunpilī, Jaunpils pagastā un Latvijas Nacionālās aizsardzības akadēmijas deju kopa "Bramaņi".

Abas vārda formas, gan Bramanis, gan Brammanis ir izplatīts latviešu uzvārds.

## Atsauces
Beerševas "Hapoel"

**Beerševas "Hapoel"** ir Izraēlas futbola klubs no Beerševas pilsētas. Dibināts 1949. gadā, pašlaik spēlē Izraēlas Premjerlīgā. Kluba futbolisti ir piecas reizes izcīnījuši Izraēlas čempiontitulu, divreiz uzvarējuši Izraēlas kausa izcīņā. Kluba panākumu vidū ir arī trīs Izraēlas superkausi un trīs Toto kausi.

## Sasniegumi
* **Izraēlas čempionāts** (tagad — **[[Izraēlas Premjerlīga]]**)
** Čempioni (5): 1974–75, 1975–76, 2015–16, 2016–17, 2017–18
** Vicečempioni (4): 2013–14, 2021–22, 2022–23, 2024–25
* **[[Izraēlas kauss futbolā|Izraēlas kauss]]**
** Kausa ieguvēji (2): 1996–97, 2019–20
** Finālisti (3): 1983–84, 2002–03, 2014–15
* **Izraēlas superkauss**
** Kausa ieguvēji (3): 1975, 2016, 2017
** Finālisti (2): 1976, 2018
* **Toto kauss**
** Kausa ieguvēji (3): 1988–89, 1995–96, 2016–17
** Finālisti (3): 1985–86, 2012–13, 2017–18
* **''Lilian'' kauss**
** Kausa ieguvēji (1): 1988
** Finālisti (2): 1982, 1983

## Sezonas

## Atsauces

## Ārējās saites

*
Čirčika

**Čirčika**  () ir upe Uzbekistānā, Taškentas vilojatā; Sirdarjas pieteka. Upe sākas Tjanšana kalnu rietumos no Čarvakas ūdenskrātuves, kurā satek Čotkolas un Pskemas upes. Augštecē ap 30 km garumā tek pa kanjona veida ieleju. Upes garums ir 155 kilometri. Lielākā pieteka Ugama. Čirčika ietek Sirdarjā, ir lielākā tās labā krasta pieteka. Barojas galvenokārt ar sniega kušanas ūdeņiem.

Nozīmīgākās apdzīvotās vietas Čirčikas krastos ir valsts galvaspilsēta Taškenta, kā arī Gazalkenta un Čirčika. Vairākās vietās aizsprosti, nozīmīgākais augštecē — Čorvokas ūdenskrātuves aizsprosts, kur izveidota Čorvokas HES. Upes ūdeņi tiek izmantoti apūdeņošanai.

## Atsauces

## Ārējās saites
EMA

**EMA** var būt:
* Eiropas Zāļu aģentūra (*European Medicines Agency*);
* Īstmidlendsas lidosta – lidostas IATA kods.

## Skatīt arī
* Emma
FK Vardar

***FK Vardar*** ir Ziemeļmaķedonijas futbola klubs no Skopjes. Dibināts 1947. gadā, spēlē Ziemeļmaķedonijas futbola augstākajā līmenī — Pirmajā līgā. Komanda ir 11 reizes izcīnījusi Maķedonijas čempionu titulu, kā arī piecas reizes ieguvusi Maķedonijas kausu. 1961. gadā kļuva par Dienvidslāvijas kausa ieguvējiem. Mājas spēles aizvada Tošes Proeska arēnā, kurā ir 33&nbsp;460 skatītāju vietas.

## Sasniegumi
* **[[Maķedonijas futbola Pirmā līga|Maķedonijas Pirmā līga]]**
** Čempioni (11): 1992–93, 1993–94, 1994–95, 2001–02, 2002–03, 2011–12, 2012–13, 2014–15, 2015–16, 2016–17, 2019–20
** Vicečempioni (4): 2000–01, 2004–05, 2017–18, 2018–19
* **Maķedonijas kauss**
** Kausa ieguvēji (5): 1992–93, 1994–95, 1997–98, 1998–99, 2006–07
** Finālisti (1): 1995–96
* **Maķedonijas superkauss**
** Kausa ieguvēji (2): 2013, 2015
* **Dienvidslāvijas kauss**
** Kausa ieguvēji (1): 1960–61
## Kluba rekordi

* Visvairāk gūto vārtu: Andons Dončevskis (217 vārti).
* Labākā gūto vārtu attiecība: Darko Pančevs 207 spēles/132 vārti (0,65 vārti mačā).
* Visvairāk gūto vārtu līgā: Vasils Ringovs (97 vārti).
* Visvairāk gūto vārtu vienā Maķedonijas pirmā līga sezonā: Saša Ćiričs 1992.–1993. (36 vārti).
* Visvairāk gūto vārtu Eiropas sacensībās: Vandeirs 2003–2005 (12 vārti).
* Visvairāk spēles: Kočo Dimitrovskis 845 (416 līgas spēles), Metodije Spasovskis 647 (375 līgas spēles), Gjore Jovanovskis 486 (271 līgas spēles).
* Visvairāk titulus izcīnījušais treneris: Gjoko Hadžievskis (5 līgas tituli un 2 nacionālie kausi).
* Lielākā uzvara Maķedonijas līgā: 1993. gada 30. maijā, FK Vardar 11:0 FK Vardarski.
* Lielākā uzvara UEFA sacensībās: 2004. gada 19. jūnijā, Ahnas "Ethnikos" 1:5 FK Vardar.
* Lielākais vienas spēles apmeklējums: 1985–1986 Dienvidslāvijas pirmā līga, FK Vardar–Belgradas "Crvena Zvezda" (30 000 skatītāju). FK. Vardar–Barisavas BATE 0:0 (31 322 skatītāji) Čempionu līgas pirmā kārta (2012–2013)
## Atsauces

## Ārējās saites

*   
* Kluba profils UEFA vietnē
Vladislavs Soloveičiks

**Vladislavs Soloveičiks** (dzimis  Rīgā) ir Latvijas futbolists, pussargs.

Soloveičiks ir Skonto kluba audzēknis, spēlejis arī RTU/Skonto Academy komandā 1. līgā. 2017. gadā pievienojies Sanktpēterburgas "Zenit" sistēmai, spēlēja kluba otrajā komandā Krievijas pēc spēka otrajā līgā. 2019. gadā spēlēja Latvijas Virslīgā, pārstāvot Valmiera Glass VIA, 14 aizvadītajās spēlēs guva vienus vārtus. 2020. gada janvārī pievienojās Ukrainas klubam Kovalivkas "Kolos".

Spēlējis dažādu vecumu Latvijas jauniešu izlasēs.

## Atsauces

## Ārējās saites